Departement hof toe gesleep oor verpleegster se plasing | Maroela Media
Maroela Media het vroeër berig Solidariteit het verlede week 'n brief aan die departement gestuur om te eis dat Dané Hertz binne sewe dae by 'n hospitaal geplaas moet word om te voorkom dat die vakbond regstappe doen.
Nadat Hertz ná hierdie aanmaning steeds nie geplaas is nie, het die vakbond hom nou namens Hertz tot die hof gewend. Die saak word op 11 Julie in die hooggeregshof aangehoor.
Hertz se aansoek vir gemeenskapsdiensplasing is einde verlede jaar by 'n bepaalde hospitaal goedgekeur, waarna die plasing in groot omstredenheid teruggetrek en sy per SMS hieroor ingelig is.
Anton van der Bijl, hoof van Solidariteit se Sentrum vir Billike Arbeidspraktyke, het Dinsdag gesê die minister en die departement van gesondheid is wetlik verplig om Hertz te plaas. "Indien sy nie geplaas word om haar een jaar verpligte gemeenskapsdiens te voltooi nie, kan sy nie as 'n professionele verpleegster geregistreer word nie," het Van der Bijl gesê.
Van der Bijl voer aan dat die dringende aansoek noodsaaklik is omdat die finale siklus vir 2016/'17 se plasings reeds teen 9 Junie gefinaliseer was. "Hoe langer Hertz se plasing vertraag word, hoe langer word sy weerhou van 'n inkomste en bevordering," het hy gesê.
Watter hospitaal is in jul prentjie? Kan julle garandeer nog Garankuwa, Brits of Steve Biko Hospitale lyk soos hierbo! Mens kan seker maar droom!
Herhinner my aan een van die die tagtigerjare se slagspreuke tydens toi-toi : "The people will govern" lyk deesdae meer na : " The courts will govern!"
Wie wil nog verpleeging doen in die land van ons? Hulle gaan dalk n pos kry,,,MAAR..gaan hulle betaal word daar is dan nie eens geld om die "hospitale"reg en skoon te maak nie…eish
Mooi Solidariteit! Ons kort so n toetssaak. As die goewerment jou nie plaas in n billike tyd nie moet jy jou "zumajaar" kwytgestel word en privaat kan gaan werk.
Ek stem 100% saam met Riaan. Indien die betrokke student nie binne 'n redelike tydperk deur die Departement geplaas kan word nie, behoort hy/sy sonder versuim vrygestel te word van die "Zuma" jaar. Die student moet egter erkenning kry dat die verpligting teenoor die staat nagekom is sodat sy/haar loopbaan nie in die toekoms daardeur geskaad kan word nie.